**Vyhodnotenie Mesačného plánu činnosti December 2023**

**Individuálne aktivity**

Individuálne aktivity sa realizovali podľa vopred pripraveného harmonogramu  mesačného plánu činnosti za mesiac december 2023.

**Skupinové aktivity**

**4.12.2023 – „*Hygienické návyky ( prevencia pred chorobami)***

Zámerom tejto aktivity bolo prostredníctvom použitia hygienických pomôcok vypestovať u detí základné hygienické návyky. Realizovala sa v priestoroch CRT. Aktivita bola úspešná a detičky si dané zručnosti osvojili.

Zúčastnených bolo: MRK - Deti – 5

**6.12.2023 – *„Mikulášske prekvapenie (beseda o sv. Mikulášovi)***

Cieľom tejto aktivity bolo oboznámiť deti s legendou  sv. Mikuláša a o význame obdarovania v tento deň. V rámci tohto stretnutia sme spolupracovali aj so ZŠ a MŠ v obci. Touto aktivitou sme spríjemnili a darčekom veľmi potešili srdiečka detí, ktoré navštevujú CRT.

Zúčastnených bolo: MRK – Deti – 15

 ZŠ – 34

 MŠ -20

***8.12.2023 – „Ako správne napísať životopis vo formáte Europass“***

Hlavným cieľom aktivity bolo naučiť klientov základným zručnostiam pri zostavovaní životopisu. Účastníci aktivity sa oboznámili s tým, aké údaje je potrebné v životopise uviesť, v akom poradí a na čo si treba dávať pozor, prípadne na čo klásť osobitný dôraz. Stretnutie prebiehalo v príjemnej atmosfére v priestoroch CRT.

Zúčastnených bolo: MRK - Nezamestnaní – 9

***12.12.2023 – „Mami klub s deťmi (fotenie pri vianočnom pozadí za účelom zlučovania***

***obyvateľov obce)“***

Cieľom bolo posilniť emocionálne puto medzi rodičmi aj deťmi a zároveň zblížiť matky s deťmi z majority a MRK. Táto aktivita sa realizovala v priestoroch kultúrneho domu a bola mimoriadne úspešná, keďže účasť bola veľká. Fotenie prebiehalo celý týždeň, aby sme vyhoveli všetkým obyvateľom obce.

Zúčastnených bolo: MRK – Rodičia - 16

 Deti – 26

 Mládež - 4

 Majorita – Deti – 10

***14.12.2023 – „Beseda s miestnym farárom (kresťanské Vianoce)“***

Zmyslom tejto aktivity bolo v spolupráci s miestnym farárom Mgr. Ľubošom Lipkom priblížiť a navodiť vianočné zvyky a tradície a preniesť ich do rodín obyvateľov obce. Aktivita sa realizovala v priestoroch  kultúrneho domu. Zúčastnili sa jej aj deti z ŠKD miestnej školy. Zúčastnení boli obdarovaní tradičnými vianočnými oblátkami, čo ich milo prekvapilo.

Zúčastnených bolo: MRK: dospelí – 4

 Majorita: dospelí - 3

 ŠKD - MRK -6

 Majorita -14

***20.12.2023 – „Pečené –nepečené Vianoce ( výroba nepečených zákuskov s cieľom***

 ***utužovania dobrých susedských vzťahov)“***

Cieľom aktivity bolo upevniť vzťahy medzi susedmi. Aktivita prebiehala v príjemnej predvianočnej nálade, kde sa stretli naše mamičky, babičky aj detičky. Počas stretnutia si vytvorili vianočné pečivo v tvare snehuliakov s chuťou a vôňou kokosu. Aktivita bola úspešná. Všetci zúčastnení sa v priateľskej atmosfére porozprávali a tým si utužili vzájomne susedské vzťahy.

Zúčastnených bolo : MRK: Deti -7

 Dospelí – 7

**22.12.2023 – „Vianočná koleda“**

Z dôvodu zvýšenej chorobnosti účinkujúcich sa daná aktivita nezrealizovala. Jej realizácia sa presunula do ďalšieho mesiaca “január 2024“ čo nás mrzelo. Chorým účinkujúcim sme popriali rýchle uzdravenie.

***29.12.2023 – „Zimné radovánky( spájanie obyvateľov obce)“***

Cieľom tejto skupinovej aktivity bolo spojiť mládež z MRK s mládežou majority prostredníctvom hudby a tanca. Cieľ aktivity sa nenaplnil nakoľko sa mládež z majority nezúčastnila.

Počet účastníkov bol: MRK – Deti – 9

 Dospelí - 3